cyanic-selkie/wikianc huggingface dataset:
வடிவமைப்பு
thumb|300px|right|சென். லூயிஸ் பேராலய பசிலிக்காவிலுள்ள ஆல் செயிண்ட் சப்பல். இதன் அமைப்பும், அலங்காரமும் வடிவமைப்புக்கான எடுத்துக்காட்டுகளாகும். வடிவமைப்பு என்பது, பொதுவாக பயன்படுகலைகள், பொறியியல், கட்டிடக்கலை மற்றும் இவைபோன்ற ஆக்க முயற்சிகள் தொடர்பில் பயன்படுத்தப்படும் ஒரு சொல்லாகும். ஒரு பொருள் அல்லது ஒரு செயல்முறையை வடிவமைப்புச் செய்யும்போது, அழகியல், செயற்பாடு முதலிய பல அம்சங்கள் கருத்தில் கொள்ளப்படுகின்றன. இதனால் வடிவமைப்பு முயற்சியின்போது, ஆய்வு, சிந்தனை, மாதிரியாக்கம், திருத்தம், மீள்வடிவமைப்பு போன்ற செயற்பாடுகள் அவசியமாகின்றன. இவ்வாறு வடிவமைப்பில் ஈடுபடுபவர் வடிவமைப்பாளர் எனப்படுகிறார். கட்டிடங்கள் மற்றும் இதுபோன்ற பெரிய திட்டங்கள் தொடர்பிலான வடிவமைப்புகளைத் தனியாக எவரும் செய்யமுடியாது. இத்தகைய வடிவமைப்புக்களுக்குப் பல்துறை அறிவு தேவைப்படுவதால், பல துறைகளையும் சேர்ந்த நிபுணர்கள் குழுக்களாகவே இம்முயற்சியில் ஈடுபடுவார்கள். இதனை வடிவமைப்புக் குழு என்பர்.
வடிவமைப்புத் தத்துவங்கள்
thumb|300px|right|ஒரு நீராவித் தொடர்வண்டி இயந்திரத்தின் வரைபடம். செயற்பாட்டுக்கு முக்கியத்துவம் கொடுக்கப்பட்ட ஒரு பொறியியல் வடிவமைப்பு. வடிவமைப்பதற்காகவும், அதனை வழிப்படுத்துவதற்காகவும், ஏராளமான தத்துவங்கள் உள்ளன. வடிவமைப்புத் தத்துவங்கள் பெரும்பாலும், வடிவமைப்பின் நோக்கங்களைத் தீர்மானிப்பதற்காகவே அமைகின்றன. வடிவமைப்பு நோக்கங்கள், அதிக முக்கியத்துவம் அற்ற, சிறிய பிரச்சினையொன்றுக்குத் தீர்வுகாண்பது முதல் முழுதளாவிய, பாரிய திட்டங்களை உருவாக்குவது வரை வேறுபட்டு அமையக்கூடும். எவ்வாறாயினும், இத்தகைய நோக்கங்கள் வடிவமைப்பை வழிப்படுத்துவதற்காகவே பெரும்பாலும் உருவாக்கப்படுகின்றன.
வடிவமைப்பை வழிப்படுத்துவதற்கான தத்துவங்கள்
வடிவமைப்புத் தத்துவம் என்பது, வடிவமைக்கும்போது தெரிவுகளைச் செய்ய உதவும் வழிகாட்டல் ஆகும்.
வடிவமைப்பு அணுகுமுறைகள்
thumb|200px|right|ஆடை அலங்காரத்திற்கு வடிவமைப்புச் செய்யும்போது, அதன் இறுதி வடிவத்தில் அழகியலுக்கும், செயற்பாட்டுக்கும் முக்கியத்துவம் கொடுக்கப்படுகின்றது. வடிவமைப்பு அணுகுமுறை என்பது ஒரு பொதுவான தத்துவமேயன்றி ஒரு குறிப்பிட்ட ஒரு செயல்முறைக்கான வழிகாட்டல் அல்ல. சில அணுகுமுறைகள் மேலோட்டமான வடிவமைப்பு நோக்கத்தை அடைய வழிகாட்டுகின்றன. வேறு சில, வடிவமைப்பாளரின் போக்கை வழிப்படுத்துவதாக அமைகின்றன. ஒன்றுக்கொன்று முரண்பாடாக இல்லாவிட்டால், ஒன்றுக்கு மேற்பட்ட அணுகுமுறைகளைக் கலந்தும் கைக்கொள்ளுதல் சாத்தியமே.
பரவலாகக் கையாளப்படும் சில அணுகுமுறைகள்:
நெகிழிப் பை
வகைகள்
பல்வேறு வகையான அளவுகளிலும், சிறப்புத் தன்மைகளுடனும் நெகிழிப்பைகள் உள்ளன. பொதுவாக, தனிநபர் பயன்பாட்டு அடிப்படையிலும், வியாபார அடிப்படையிலும்,  இவற்றை இரு பெரும் பிரிவாகப் பிரிக்கலாம். அட்டைப்பெட்டி, மரப்பெட்டி, தகரப் பெட்டி போன்ற பல்வேறு பொட்டலமிடுதல், சிப்பமிடுதல் முறைகளை விட, இப்பைகளினால் குறைந்த அளவினைக் கொண்டு அல்லது மிகக் குறைவான அளவுப் பொருட்களைக் கொண்டு சிறப்பாகவும், பாதுகாப்பாகவும், பொருள் ஓரிடத்திலிருந்து, மற்றொரு இடத்திற்கு கொண்டு செல்லப் படுகின்றது.
நிலத்தடி நீர் மட்டம்
பெரிய உருவத்தில், தொழிற்சாலைகளில் உற்பத்தி செய்யப்படும் குளிர்சாதனப் பெட்டி, வளிப் பதனம், துணி துவைப்பி போன்றவை ஓரிடத்திலிருந்து மற்றொரு இடத்திற்கு எடுத்துச்செல்லப்படும் போது, அதிக அளிவில் நெகிழிப்பை மூலங்கள் பயன்படுத்தப் படுகின்றன. அவைகளின் பொதியங்களில் இருந்து பிரித்தெடுத்து பயன்படுத்தப் படுகிறது. அப்பொழுது வீணாகும் நெகிழிக் குப்பைகள் சுற்றுப்புறத்தில் பெருமளவு பாதிப்பை உண்டாக்குகின்றன. ஏனெனில், அவைகளின் மட்காத் தன்மையாலும், நீர் உட்புகாத் தன்மையாலும், அவை உள்ள இடங்களில் நிலத்தடிக்கு செல்லும் நீர், தடையாகிறது. இது பெருமளவு இருப்பதால், அவைகள் உள்ள இடத்தில், நிலத்தடி நீர் மட்டம், மழைக் காலங்களில் அதிகரிக்கப்படுவதில்லை.
ஊடகங்கள்
நெகிழிப்பைகளின் பல்வகையும், அவற்றின் வேறுபட்ட அமைப்பும், பயன்பாடும் காட்சிபடுத்தப்படுகின்றன.
இக்கட்டுரைகளையும் காணவும்
பகுப்பு:நெகிழிகள் பகுப்பு:கொள்கலன்கள்
யொகானசு சூர்யா
யொகானசு சூர்யா (Yohanes Surya) இந்தோனேசியாவைச் சேர்ந்த ஒர் இயற்பியல் வல்லுநர் ஆவார். 1963 ஆம் ஆண்டு நவம்பர் ஆறாம் தேதி யகார்த்தாவில் பிறந்தார். 1993 ஆம் ஆண்டு முதல் ஒலிம்பியாடு போட்டிகளில் பங்கு கொள்ளும் இந்தோனேசிய இயற்பியல் அணிக்கு பயிற்சியாளராக இருந்து வருகிறார். இவருடைய வழிகாட்டுதலின் கீழ் பல்வேறு நாடுகளில் நடைபெற்ற அனைத்துலக அறிவியல் மற்றும் இயற்பியல் ஒலிம்பியாடு போட்டிகளில் இந்தோனேசிய அணி 54 தங்கப் பதக்கங்கள், 33 வெள்ளிப் பதக்கங்கள் மற்றும் 42 வெண்கலப் பதக்கங்களை வென்றுள்ளது. `வேடிக்கை மற்றும் ஏற்புடைய இயற்பியல்’ என்ற இவருடைய பயிற்சித் திட்டத்தினால், நாடறிந்த இயற்பியல் வல்லுநராக மிளிர்ந்தார். 68 நூல்களை எழுதியுள்ள இவர் ஆர்ச்சி$மெய்டி என்ற நகைச்சுவை நூலையும் எழுதியுள்ளார்.
வாழ்க்கை வரலாறு
யொகானசு சூர்யாவின் தந்தையார் ஒரு ஓய்வுபெற்ற இராணுவ வீரர். தாயார் ஒரு பாரம்பரிய இனிப்புணவு விற்பனையாளர். இவர்களுக்குப் பிறந்த ஒன்பது குழந்தைகளில் யொகானசு ஏழாவது குழந்தையாகப் பிறந்தார். ஐந்து சகோதரிகளும் மூன்று சகோதரர்களும் யோகனேசுக்கு இருந்தனர். கிழக்கு யகார்த்தாவில் உள்ள எசு.டி புலோகாதுங் பெடாங் II தொடக்கப் பள்ளியில் இவர் கல்வி கற்றார். தொடர்ந்து இவர் யாகார்த்தாவில் உள்ள எசு.எம்.பி.என் 90 மற்றும் எசு,எம்.ஏ.என் 12 இல் தன்னுடைய பள்ளிப்படிப்பை தொடர்ந்தார். யோகனேசின் பெற்றொரால் இவரை பல்கலைக்கழகக் கல்வி பெறும் வாய்ப்பை அளிக்க இயலவில்லை. இருப்பினும், அவருடைய மூத்த சகோதரர்களின் உதவியால் இந்தோனேசியப் பல்கலைக்கழகத்தில் இவர் கணக்கு மற்றும் இயற்கை அறிவியல் பள்ளியில் இயற்பியல் துறையில் சேர்ந்தார். 1986 இல் யோகனேசு தன்னுடைய பட்டப்படிப்பை முடித்தார். அமெரிக்காவில் உள்ள வர்கீனியாவில் வில்லியம் மற்றும் மேரி கல்லூரியில் சேர்ந்து முது அறிவியல் மற்றும் முனைவர் பட்டங்களைப் பெற்றார்.
வாழ்க்கைத் தொழில்
முனைவர் பட்டம் பெற்ற யோகனேசு சூர்யா வர்சினியாவிலேயே ஒரு இயற்பியல் ஆலோசகராகப் பணிபுரிந்தார். அமெரிக்கக் குடியுரிமை பெற்றவராக விளங்கினாலும் தனதுநாட்டில் இயற்பியலை வளர்க்கும் எண்ணம் மிகுந்தவராய் இந்தோனேசியாவிற்கு திரும்ப முடிவு செய்தார். இவரது பணியில் ஒரு பகுதியாக அனைத்துலக ஒலிம்பியாடு போட்டிகளில் பங்குகொள்ளும் இந்தோனேசிய இயற்பியல் அணிக்கு பயிற்சியளிக்கும் தலைவராக 1993 இல் ஒரு பயிற்சி மையத்தை தொடங்கினார். போட்டியில் கலந்து கொள்ளும் ஆர்வலர்களுக்கு இங்கிருந்து பயிற்சியளித்தார். இந்தோனேசியப் பல்கலைக்கழகத்தில் பட்டமேற்படிப்புப் பிரிவில் அணுக்கரு இயற்பியல் துறையில் பேராசிரியர் மற்றும் ஆய்வாளராகவும் கூடுதலாகப் பணிபுரிந்தார். இந்தோனேசியாவில் அறிவியல் மற்றும் தொழில் நுட்பத்துறையில் 30000 முனைவர்களை உருவாக்க வேண்டுமென்ற தொலைநோக்குப் பார்வையுடன் யோகனேசு 2006 ஆல் ஆண்டில் சூர்யா நிறுவனத்தைத் தொடங்கினார். இந்நிறுவனத்தின் மூலமாக அறிவியைல் மற்றும் கணிதக் கல்வியில் சீர்திருத்தங்களை உருவாக்க எண்ணம் கொண்டு செயலாற்றினார். சமகாலத்திலேயே பேராசியர் சூர்யாவும் அவரது நிறுவனப் பயிற்சியாளர்களும் இந்தோனேசிய சமூகத்தில் அறிவியலை பிரபலப்படுத்தும் செயல்களில் ஈடுபட்டனர். பயிற்சி மையத்தின் மூலம், கணிதம் மற்றும் அறிவியல் ஒலிம்பியாடு போட்டிகளில் கலந்து கொள்பவர்களுக்குப் பயிற்சியளித்தனர். சூரியா கல்வியியல் கல்லூரியும் கிராமப்புற மாணவர்களும், வசதியற்ற எளிய குடும்பத்து மாணவர்களும் இத்தகைய போட்டிகளில் வெற்றிபெற பயிற்சியளித்தது. மேலும், யோகனேசு சூர்யா 2013 ஆண்டில் சூர்யா பல்கலைக்கழகம் ஒன்றையும் தொடங்கினார். இந்தோனேசியாவில் ஆய்வு அடிப்படையில் அமைக்கப்பட்ட முதலாவது தனியார் பல்கலைக்கழகம் என்ற பெருமை இதற்கு உண்டு. 2030 ஆம் ஆண்டில் ஒரு வளமான இந்தோனேசியாவை உருவாக்குவது என்ற தொலைநோக்குப் பார்வையுடன் இப்பல்கலைக்கழகம் இயங்கிவருகிறது. நூற்றுக்கணக்கான முனைவர்களும் ஆய்வாளர்களும் உள்ள நாடாக இந்தோனேசியா மறுமலர்ச்சி அடைய வேண்டும் என்ற சிந்தனை இவருடையது. இதனால் சூரியா பல்கலைக்கழகத்தில் நூற்றுக்கணக்கான பல்துறை ஆய்வு மையங்கள் மாணவர்களுக்காக திறக்கப்பட்டுள்ளன.
புற இணைப்புகள்
பகுப்பு:1963 பிறப்புகள் பகுப்பு:வாழும் நபர்கள் பகுப்பு:இந்தோனேசியா
ஒன்பது-புள்ளி வட்டமையம்
ஒரு முக்கோணத்தின் ஒன்பது-புள்ளி வட்டமையம் (nine-point center) அம்முக்கோணத்தின் முக்கோண மையங்களுள் ஒன்று (முக்கோண மையங்கள் என்பவை ஒரு முக்கோணத்தின் அளவு மற்றும் அமைநிலையைப் பொறுத்து மாறாத்தன்மை கொண்ட புள்ளிகள் ஆகும்). முக்கோணத்தின் பக்கங்களின் மூன்று நடுப்புள்ளிகள்; பக்கங்களின் குத்துக்கோடுகளின் மூன்று அடிப்புள்ளிகள்; செங்குத்துச்சந்தியை முக்கோணத்தின் உச்சிகளுடன் இணைக்கும் கோட்டுத்துண்டுகளின்  மூன்று நடுப்புள்ளிகள் ஆகிய குறிப்பிட்ட  ஒன்பது புள்ளிகளின் வழியே செல்லும் ஒன்பது-புள்ளி வட்டத்தின் மையப்புள்ளியாக இருப்பதால் இப்பெயர் பெற்றது. கிளார்க் கிம்பர்லிங்கின் முக்கோண மையங்களின் கலைக்களஞ்சியத்தில் ஒன்பது-புள்ளி வட்டமையம் X(5) எனப் பட்டியலிடப்பட்டுள்ளது.
பண்புகள்
எனவே ஒன்பது-புள்ளி வட்டமையம், செங்குத்துச்சந்தி, சுற்றுவட்டமையம், நடுக்கோட்டுச்சந்தி ஆகிய நான்கு முக்கோண மையங்களில் எவையேனும் இரண்டு தெரிந்தால் மற்ற இரண்டினையும் காணமுடியும்.
ஒரு முக்கோணத்தின் இந்நான்கு புள்ளிகளின் நிலைகள் காணப்பட்டிருந்தால், அம்முக்கோணத்தின் செங்குத்துச்சந்தியையும் நடுக்கோட்டுச்சந்தியையும் இணைக்கும் கோட்டுத்துண்டை விட்டமாகக் கொண்ட வட்டத்தினுள் (orthocentroidal circle) அம்முக்கோணத்தின் உள்வட்டமையமானது அமையும். இவ்வட்டத்துக்குள் அமையும் புள்ளிகளில், ஒன்பது-புள்ளி வட்டமையம் மட்டுமே ஒரு முக்கோணத்தின் உள்வட்டமையமாக இல்லாத ஒரேயொரு புள்ளியாக இருக்கும்; ஏனைய புள்ளிகள் ஒவ்வொன்றும் ஒரு தனித்த முக்கோணத்தின் உள்வட்டமையமாக அமையும்.
ஆட்கூறுகள்
ஒன்பது-புள்ளி வட்டமையத்தின் முந்நேரியல் ஆட்கூறுகள் :
வெளியிணைப்புகள்
பகுப்பு:வடிவவியல் பகுப்பு:முக்கோண மையங்கள்
இரகிபாய் சோமா பாப்பர்
இரகிபாய் சோமா போபரே (Rahibai Soma Popere) 1964 இல் பிறந்த இவர், ஒரு இந்திய விவசாயியும், இயற்கைப் பாதுகாவலருமாவார். இவர் மற்ற விவசாயிகளுக்கு பூர்வீக வகை பயிர்களுக்குத் திரும்ப உதவுகிறார். சுய உதவி குழுக்களுக்கு அவரை பயிரிட உதவுகிறார். பிபிசியின் "2018இல் 100 பெண்கள்" என்ற பட்டியலில் இடம்பெற்ற மூன்று இந்தியர்களில் இவரும் ஒருவர். விஞ்ஞானி ரகுநாத் மசேல்கர் இவருக்கு "விதைத் தாய்" என்ற பெயரைக் கொடுத்தார். மேலும், 2020இல் இந்திய அரசு இவருக்கு பத்மசிறீ விருது வழங்கியது.
தொழில்
பாப்ரே பெண்கள் தலைமையிலான வேளாண்-பல்லுயிரியலில் கவனம் செலுத்துகிறார். ஏறக்குறைய ஐம்பது ஏக்கர் தனித்துவமான விளைநிலங்களை இவர் பாதுகாத்துள்ளார். அங்கு இவர் 17 வெவ்வேறு பயிர்களை வளர்க்கிறார். இவர் 2017 ஆம் ஆண்டில் பாரதிய வேளாண் தொழில் அபிவிருத்தி ஆராய்ச்சி அறக்கட்டளையால் பார்வையிடப்பட்டார். அறக்கட்டளை இவர் பராமரித்து வரும் தோட்டங்களில் ஒரு குடும்பத்தின் உணவுத் தேவைகளை பூர்த்தி செய்ய போதுமான விளைபொருள்கள் இருப்பதைக் கண்டது.
அருகிலுள்ள கிராமங்களில் உள்ள சுய உதவிக்குழுக்கள் மற்றும் குடும்பங்களுக்காக தொடர்ச்சியான அவரை ஒன்றை இவர் உருவாக்கினார். அறிவியல் மற்றும் தொழில் ஆராய்ச்சி மன்றத்தின் முன்னாள் இயக்குநர் இரகுநாத் மசேல்கர் இவரை 'விதைத் தாய்' என்று வர்ணித்தார். கல்சுபாய் பிராந்தியத்தில் விதை பாதுகாப்புக்கான குழு என்ற சுய உதவிக்குழுவின் செயலில் உறுப்பினராக உள்ளார். பண்ணைகளில் தண்ணீரை பாய்ச்ச்சி அறுவடை செய்ய இவர் தனது சொந்த முறைகளை உருவாக்கியுள்ளார். தரிசு நிலத்தை விளைநிலமாக மாற்ற அறிவியல் ரீதியாக பயன்படுத்துகிறார். விதைகளைத் தேர்ந்தெடுப்பதற்கும், வளமான மண்ணை வைத்திருப்பதற்கும், பூச்சிகளை நிர்வகிப்பதற்கும் இவர் விவசாயிகளுக்கும் மாணவர்களுக்கும் பயிற்சி அளிக்கிறார். இவர் நான்கு போக நெல் சாகுபடியில் திறமையானவர். கிராமப்புற பகுதிகளின் மாற்றங்களுக்கான மகாராட்டிரா தொழில்நுட்பக் கழகத்தின் (மித்ரா) ஆதரவுடன் தனது நிலத்தில் கோழிகளை வளர்க்கவும் கற்றுக்கொண்டார்.
குறிப்புகள்
பகுப்பு:இதரகளங்களில் பத்மசிறீ விருது பெற்றவர்கள் பகுப்பு:வாழும் நபர்கள் பகுப்பு:1964 பிறப்புகள் பகுப்பு:பத்மசிறீ விருது பெற்ற சமூகப்பணியாளர்கள்
எம். சம்பத்
'''எம். சம்பத்' (M. Sampath'', இலங்கை களுத்துறைப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1996-97 பருவ ஆண்டில் இலங்கை களுத்துறை அணி உறுப்பினராக பங்குகொண்டார்.
உலங்கு வானூர்தி நிலையம்
உலங்கு வானூர்தி நிலையம் என்பது உலங்கு வானூர்திகள் பயன்படுத்தும் சிறிய வானூர்தி நிலையம் ஆகும். ஒரு சில உலங்கு வானூர்திகள் நிறுத்திக்கொள்ளவும், இதர பராம்பரிப்பு பணிகளான எரிபொருள், விளக்குகள் போன்ற வசதிகளையும் உள்ளடைக்கியதாகும். சில பெரு நகரங்களில் சுங்கச்சாவடிகளும் இருக்கும். நகரஙகளுக்கு அருகே இருப்பதால் விரைவில் பெருநகரங்களின் பயணிகளை ஏற்றிச்செல்லமுடிகிறது. உலங்கு வானூர்தி நிலையங்களில் ஓடுதளங்கள் போல எண்களிட்டோ, திசைகாட்டியோ இருப்பதில்லை.
இடும்பன் (மகாபாரதப் பாத்திரம்)
இவற்றையும் பார்க்கவும்
பகுப்பு:மகாபாரதக் கதை மாந்தர்கள்
டாட்டா ஸ்டீல் விலங்கு காட்சிச்சாலை
டாட்டா ஸ்டீல் விலங்கு காட்சிச்சாலை, (Tata Steel Zoological Park) இந்திய மாநிலமான ஜார்க்கண்டின் ஜாம்ஷெட்பூரில் அமைந்துள்ளது.
இந்தக் காட்சிச்சாலை 1991 ஆம் ஆண்டில் தொடங்கப்பட்டது. டாட்டா ஸ்டீல் சிட்டி பகுதியின் சுற்றுச்சூழலைப் பாதுகாக்கும் நோக்கத்தோடு டாட்டா ஸ்டீல் நிறுவனம் பராமரித்து வருகிறது.
சான்றுகள்
பகுப்பு:இந்திய காட்டுயிர் காப்பகங்கள் பகுப்பு:ஜார்க்கண்டின் புவியியல்
தளர்வு வினைவேகமாற்றி
ஒரு வினைவேகமாற்றி வினையின் வேகத்தைக் குறைத்தால் அதற்குத் தளர்வு வினைவேகமாற்றி அல்லது குறைப்பான் என்று பெயர். இச்செயல்முறை தளர்வு வினைவேக மாற்றம் எனப்படும். தளர்வு வினைவேக மாற்றத்திற்கான சான்றுகள் பின்வருமாறு.
1. சோடியம் சல்பைட்டானது காற்றில் ஆக்சிசனேற்றம் அடைவது ஆல்ககால் முன்னிலையில் குறைகிறது.
மீன்சுருட்டி
மீன்சுருட்டி (Meensurutty), தமிழ்நாட்டின் அரியலூர் மாவட்டம், உடையார்பாளையம் வட்டம், ஜெயங்கொண்டம் ஊராட்சி ஒன்றியம், குண்டவெளி ஊராட்சியில் அமைந்த கிராமம் ஆகும். மீன்சுருட்டி கிராமம், ஜெயங்கொண்டம் (சட்டமன்றத் தொகுதி)க்கும், சிதம்பரம் மக்களவைத் தொகுதிக்கும் உட்பட்டது. இதன் அஞ்சல் சுட்டு எண் 612 903 ஆகும்.
மேற்கோள்கள்
பகுப்பு:அரியலூர் மாவட்டத்திலுள்ள கிராமங்கள்
கோபால்ட்(II) புரோமைடு
கோபால்ட்(II) புரோமைடு (Cobalt(II) bromide) என்பது CoBr2 என்ற மூலக்கூறு வாய்ப்பாடுடன் கூடிய ஒரு கனிம வேதியியல் சேர்மமாகும். சிவப்புநிறத்தில் திண்மமாக காணப்படும் இச்சேர்மம் தண்ணீரில் கரைகிறது. சில செயல்முறைகளில் இது வினையூக்கியாகப் பயன்படுத்தப்படுகிறது.
பண்புகள்
நீரற்ற கோபால்ட்(II) புரோமைடு பச்சைநிற படிகங்களாகக் காணப்படுகிறது. 100 பாகை செல்சியசு வெப்ப நிலையில் கோபால்ட்(II) புரோமைடின் அறுநீரிலியானது நான்கு நீர்ப்படிக மூலக்கூறுகளை இழந்து  கோபால்ட் இருஐதரேட்டாக உருவாகிறது.
மேலும் 130 பாகை செல்சியசு வெப்பநிலை வரை சூடாக்கும்போது நீரற்ற கோபால்ட்(II) புரோமைடு உற்பத்தியாகிறது.
நீரற்ற கோபால்ட்(II) புரோமைடு 678 பாகை செல்சியசு வெப்பநிலையில் உருகுகிறது. உயர் வெப்பநிலைகளில் இச்சேர்மம் ஆக்சிசனுடன் வினை புரிந்து கோபால்ட்(II, III) ஆக்சைடு மற்றும் புரோமின் ஆவியாக உருவாகிறது.
தயாரிப்பு
கோபால்ட் ஐதராக்சைடுடன் ஐதரோபுரோமிக் அமிலத்தைச் சேர்த்து வினைப்படுத்துவதன் மூலம் நீரேறிய கோபால்ட்(II) புரோமைடைத் தயாரிக்க முடியும். தனிம கோபால்ட்டுடன் திரவ புரோமினை நேரடியாக வினைபுரியச் செய்து நீரற்ற கோபால்ட்(II) புரோமைடைத் தயாரிக்க முடியும்.
வினைகள் மற்றும் பயன்கள்
நீர்த்த அமோனியாவில் கோபால்ட்(II) புரோமைடின் கரைசலைச் சேர்த்து ஆக்சிசனேற்றம் செய்வதன் மூலம் மரபார்ந்த ஒருங்கிணைப்புச் சேர்மம் புரோமோபென்டமின் கோபால்ட்(III) புரோமைடு தயாரிக்க முடிகிறது.
கோபால்ட்(II) புரோமைடின் முப்பீனைல்பொசுபீன் அணைவுச்சேர்மங்கள் கரிமத்தொகுப்பு வினைகளில் வினையூக்கியாகப் பயன்படுத்தப்படுகின்றன,
முன்பாதுகாப்பு
கோபால்ட்(II) சேர்மங்களுடன் அதிக நேரம் இருக்க நேர்ந்தால் கோபால்ட் நச்சால் பாதிப்பு உண்டாக வாய்ப்புகள் உண்டு. புரோமைடுகளும் கூட சிறிதளவு நச்சுத்தன்மை கொண்டவை என்பதையும் கவனத்திற் கொள்ள வேண்டும் Bromide is also mildly toxic.
மேற்கோள்கள்
பகுப்பு:கோபால்ட் சேர்மங்கள் பகுப்பு:புரோமைடுகள் பகுப்பு:உலோக ஆலைடுகள்
பிரச்சோதனன்
பிரச்சோதனன் என்பவன் பெருங்கதை இலக்கியத்தில் வரும் கதை மாந்தர்களில் ஒருவன். இந்த இலக்கியத்தின் காப்பியத் தலைவன் உதயணன். இவனது முதல் மாமனார் பிரச்சோதனன். பிரச்சோதனன் அவந்தி நாட்டு அரசன். இவனுக்குப் பதினாயிரம் (10,000) மனைவியர். அவர்களில் முதன்மையானவள் பதுமகாரிகை. பதுமகாரிகையின் மகள் வாசவதத்தை. மனைவியருக்குப் பிறந்த பிள்ளைகள் பலர். அவர்களில் பாலகன், பாலகுமரன், கோபாலகன் என்னும் மூவரும் சிறந்து விளங்கிய முதல்வர்கள்.
பிரச்சோதனன் தனக்குத் திறை செலுத்தாதவர்கள் வத்தவ நாட்டு அரசன் உதயணனும், வைசாலி நகரத்து அரசன் யூகியும் என அறிந்து அவர்களை வெல்லத் திட்டமிட்டான். உதயணன் தனக்கு உதவிய தெய்வயானையை இழந்து அதனைத் தேடிக்கொண்டு காட்டில் அலைவதை அறிந்து ஒருபுறம் யூகியைத் தாக்கவும், மற்றொருபுறம் உதயணனைத் தந்திரத்தால் வெல்லவும் திட்டமிட்டான்.
எந்திர யானை ஒன்று செய்து அனுப்பி, போரிட்டு, உதயணனைக் கைது செய்து கொண்டுவந்தான்.
அடிக்குறிப்பு
பகுப்பு:பெருங்கதை கதைமாந்தர்கள்
தியாகம், பகவத்கீதை
தியாகம் எனில் துறத்தல் அல்லது கைவிட்டுவிடுதல் என்று பொருள். எனவே அனைத்தையும் துறந்தவனை துறவி என்பர். தியாகம் முக்குணத் தன்மை உடையது. முக்குணங்கள் அடிப்படையில் தியாகத்தை மூன்றாக பிரித்து பகவான் ஸ்ரீகிருஷ்ணர், பகவத் கீதையில் பதினெட்டாவது அத்தியாயத்தில் விரிவாக விளக்குகிறார்.
தாமசத் தியாகம்
ஒருவனுக்கு விதிக்கப்பட்ட செயலை (கர்மத்தை) முற்றிலும் துறந்துவிடுவது முறையல்ல. அவ்வாறு மதிமயக்கத்தினால் செயலை துறப்பது தாமசத் தியாகம் ஆகும்.
ராஜசத் தியாகம்
ஒரு செயல் செய்வதால் துக்கத்தைத் தருமென்று நினைத்து, உடலை வருத்த வேண்டி இருக்குமோ என்ற பயத்தால் அந்த கருமத்தை செய்யாது விட்டால் அது ராஜசத் தியாகம் ஆகும்.
சாத்வீக தியாகம்
ஒருவனுக்கு விதிக்கப்பட்ட கர்மத்தை (செயலை) தான் செய்தே ஆக வேண்டும்  என்ற முனைப்புடன், பற்றுதலையும் கர்மத்தால் உண்டாகும் பலனையும் துறந்து செயலைச் செய்தால் அவ்வகையான தியாகம் சாத்வீக தியாகம் ஆகும். சத்துவ குணம் நிறைந்தவனும், அறிவாளியும், ஐயம் நீங்கிய தியாகியானவன், ஒரு செயலை நல்லது அல்ல என்று வெறுப்பதும் இல்லை. ஒரு செயல் நல்லது என்று அதில் நாட்டம் கொள்வதும் இல்லை.
உடலைத் தாங்குபவன் எவனும் செயல்களை துறந்து விடுவது என்பது முடியாத செயல். ஆகவே செயல்கள் செய்வதனால் உண்டாகும் புண்ணியம்-பாவம் கர்மபலன்களைத் தியாகம் (துறப்பது) செய்வனே தியாகி  எனப் போற்றப்படுவான்.
தியாகம் செய்வதால் உண்டாகும் பலன்கள்
தாமசத்தியாகம் மற்றும் ராஜசத் தியாகம் செய்தவர்கள் தாம் இறந்த பின், இதமற்ற,அல்லது இதமான அல்லது இரண்டும் கலந்த கர்ம பலனைகளை அனுபவிப்பார்கள். ஆனால் சாத்வீகத் தியாகம் செய்தவர்கள் அத்தகைய பலனை அடையாது அதைவிட மேலான பலனை அடைவார்கள்.
உசாத் துணை
பகுப்பு:பகவத் கீதை
பிரேமலா சிவப்பிரகாசபிள்ளை சிவசேகரம்
பிரேமலா சிவப்பிரகாசபிள்ளை சிவசேகரம் (பிறப்பு 22 ஏப்ரல் 1942),இலங்கை நாட்டைச் சேர்ந்த பெண் பொறியாளர் ஆவார். இலங்கை நாட்டின் முதல் பெண் பொறியாளர் மற்றும் முதல் பெண் கட்டிட பொறியாளர் என்றும் கருதப்படுகிறார்.. இலங்கையின் பொறியாளர்கள் அமைப்பின் முக்கிய உறுப்பினர்களில் இவரும் ஒருவராவார்.
2019ம் ஆண்டு மார்ச்சு மாதம், சர்வதேச மகளிர் தினத்துடன் இணைந்த கொண்டாட்டத்தில் இலங்கையில் மாற்றங்களை ஏற்படுத்தும் பெண்களின் பட்டியலிடப்பட்ட  பன்னிரெண்டு பெண் ஆளுமைகளில் ஒருவராக இவர், இலங்கை பாராளுமன்றத்தால் அங்கீகரிக்கப்பட்டுள்ளார்.
சுயசரிதை
இவரது தந்தை தம்பையாப்பிள்ளை சிவப்பிரகாசபிள்ளை கொழும்பு துறைமுகத்தில் பணிபுரிந்த புகழ்பெற்ற பொறியியலாளர் ஆவார். இவரது தந்தையின் வேலையின் பொருட்டு இவரது குடும்பத்தினர் கொழும்பில் தங்கியிருந்தனர், ஆனால் 1942 ஆம் ஆண்டு ஈஸ்டர் ஞாயிறு தினத்தன்று ஜப்பானியர்கள் கொழும்பு துறைமுகத்தில் குண்டுவீசித் தாக்கியதைத் தொடர்ந்து குடும்பமாக இடம் பெயர்ந்து சொந்த ஊரான யாழ்ப்பாணத்திற்குச் சென்றனர். பிரேமலா 1942 ஆம் ஆண்டு ஏப்ரல் மாதம் 22 ஆம் திகதி யாழ்ப்பாணத்தில் பிறந்தார்.
வாழ்க்கை
பிரேமலா,பெண்கள் கல்லூரியில் பள்ளிக்கல்வியை கற்றுள்ளார். பின்னர் 1960 ம் ஆண்டில் இலங்கைப் பல்கலைக்கழகத்தில் பொறியியல் பீடத்தில் சேர்ந்தார். 1964  அவர் நாட்டின் முதல் பெண் பொறியியல் இளங்கலை பட்டதாரி மற்றும் முதல் பெண் பொறியாளர் ஆனார். பட்டம் பெற்ற பிறகு அதே பல்கலைக்கழகத்தில் பொறியியல் பீடத்தில் பயிற்றுவிப்பாளராக நியமிக்கப்பட்டார்.
பிரேமலா, ஆக்ஸ்போர்டில் உள்ள சோமர்வில் கல்லூரியில் நிதி உதவித்தொகைப் பெற்று, அதன் மூலம் கட்டமைப்பு பொறியியலில் முனைவர் பட்டம் பெற்றுள்ளார் மேலும் கல்லூரி சார்பாக 1967 ம் ஆண்டில் பெண் பொறியாளர்கள் மற்றும் விஞ்ஞானிகளுக்கான சர்வதேச மாநாட்டில் கலந்து கொண்டார் 1966 ம் ஆண்டில் பிரிட்டிஷ் மகளிர் பொறியியல் சங்கத்தில் சேர்ந்தார் மற்றும் 1969 ம் ஆண்டில் இலங்கையில் முதல் பெண்கள் பொறியியல் ஆண்டை அறிமுகப்படுத்தியதில் பங்கேற்றார்
1978 ம் ஆண்டில், இலங்கை நாட்டின் முதல் பெண் தலைமை கட்டமைப்பு பொறியியலாளராக பொறுப்பேற்று கொழும்பில் உள்ள வடிவமைப்பு அலுவலகத்திற்கு மாற்றப்பட்டார். 1977 ஆம் ஆண்டு அப்போதைய ஜனாதிபதி ஜூனியஸ் ரிச்சர்ட் ஜயவர்தனவினால் உலகளாவிய பொருளாதாரக் கொள்கைகள் அறிமுகப்படுத்தப்பட்ட போது நாட்டின் முக்கிய பொறியியலாளர்களில் ஒருவராக பிரேமலா பணியாற்றினார்.
விருதுகள்
2015 ஆம் ஆண்டில் இலங்கையின் பொறியாளர்கள் நிறுவனத்தால் வழங்கப்பட்ட 'சிறந்த பொறியியல் விருது' பெற்றுள்ளார்.
2019ம் ஆண்டு மார்ச்சு மாதம், சர்வதேச மகளிர் தினத்துடன் இணைந்த கொண்டாட்டத்தில் இலங்கையில் மாற்றங்களை ஏற்படுத்தும் பெண்களின் பட்டியலிடப்பட்ட  பன்னிரெண்டு பெண் ஆளுமைகளில் ஒருவராக இவர், இலங்கை பாராளுமன்றத்தால் அங்கீகரிக்கப்பட்டுள்ளார்.
இணுவில் கந்தசுவாமி கோயில்
இலங்கை, யாழ்ப்பாணத்திலுள்ள இணுவிலில் உள்ள வரலாற்றுச் சிறப்பு மிக்க கோயில்களிலே இணுவில் கந்தசுவாமி கோயில் முக்கியமான ஒன்று. இது காங்கேசன்துறை வீதியின் மேற்கு புறமாக இணுவில் மானிப்பாய் வீதியில் (கோயில் வாசல்) அமைந்துள்ளது. உலகப்பெருமஞ்சம் அமைந்துள்ளது இவ் ஆலயத்தின் சிறப்பாகும்.
வரலாறு
யாழ்ப்பாண இராச்சியத்தின் தொடக்க காலத்தில் இணுவில் பகுதியின் ஆட்சியாளனாகப் பேராயிரவன் என்பவன் நியமிக்கப்பட்டதாக யாழ்ப்பாண வைபவமாலை கூறுகிறது. இவனது வழி வந்த கனகராச முதலி என்பவன் பிற்காலத்தில் இப்பகுதியில் ஆட்சித் தலைவனாக விளங்கினான். இவன் காலத்திலேயே இணுவில் கந்தசாமி கோயில் தோற்றம் பெற்றதாகச் செவிவழிக் கதைகள் தெரிவிக்கின்றன. இவ்விடத்தில் முருக வழிபாடு தோன்றியது குறித்த கதை ஒன்று மக்களிடையே நிலவி வருகிறது.
"'ஒரு நாள் இரவு ஓர் ஒளிப்பிழம்பு தெரிவதை மக்கள் கண்டனர். அதனைக் கண்ணுற்றவர்கள் ஒளிப்பிளம்பு தெரியும் இடம் முதலியார் வீடு இருந்த திசையே என்பதை உணர்ந்து முதலியார் வீட்டில் அடுக்கி வைக்கப்பட்டிருந்த நெற்போர் தீப்பிடித்து விட்டது எனக்கருதி நாற்புறத்தில் இருந்தும் அவரது வீடு நோக்கி ஓடி வந்தனர். முதலியார் வீட்டு முற்றத்தை அடைந்த மக்கள் அங்கு எவ்வித அனர்த்தங்களும் இன்றி யாவும் வழமைபோல் இருப்பதைக் கண்டு அதிசயித்தனர். முதலியாரிடம் தாம் வந்த காரணத்தை விளக்கினர். அதற்கு முதலியார் தாம் ஓய்வெடுத்துக் கொண்டிருக்கும் வேளையில் இரு பிராமணச் சிறுவர்கள் தன்னை அணுகி தாம் காஞ்சியில் இருந்து வந்ததாகவும் தம்மை ஆதரிக்குமாறும் கூறி மறைந்து விட்டனர் என்று கூறினார். தனது குலதெய்வமாகிய காஞ்சியம்பதி குமரகோட்டக் கந்தப்பெருமானே தனக்கும் தன் குடிமக்களுக்கும் நல்லருள்பாலிக்கும் பொருட்டுக் காட்சி கொடுத்துள்ளாரென மனம் நெகிழ்ந்து இறைவனின் திருவருளை வியந்து ஆனந்தத்தில் சிலிர்த்தார். திருவருள் சித்தத்திற்கிணங்க முருகப் பெருமானையும், வைரவப் பெருமானையும் தன் இல்லத்தில் குடிலமைத்து அமைத்து வழிபட்டு வந்தாரென ........'"
தற்போது இக்கோயிலுக்கு முன்னால் உள்ள முதலியாரடி எனப்படும் சிறு கோயில், மேற்சொன்ன கனகராச முதலியின் நினைவாக மக்கள் நடுகல் நாட்டி வழிபட்ட இடம் எனக் கருதப்படுகிறது. 1620 ஆம் ஆண்டு யாழ்ப்பாணம் போத்துக்கேயரிடம் வீழ்ச்சியடைந்த பின்னர் யாழ்ப்பாணத்துக் கோயில்கள் அனைத்தையும் இடித்து அழித்ததுடன், இந்துசமய வழிபாட்டுக்கும் தடை விதித்தனர். இதனால் கனகராச முதலியால் அமைக்கப்பட்ட கோயிலும் அழிந்து போனது. 1661 ஆம் ஆண்டில் வேலாயுதர் என்பவர் இதே இடத்தில் முருகனை வைத்து வணங்கி வந்ததார் என்று தெரிகிறது. இது தொடர்பிலும் ஒரு கதை உண்டு.
தகலாகு விக்கிப்பீடியா
வெளி இணைப்புகள்
பகுப்பு:மொழிவாரி விக்கிப்பீடியாக்கள்
இணுவில் கந்தசுவாமி கோயில்
வரலாறு
"'அக்காலத்தில் வாழ்ந்த குழந்தையர் வேலாயுதர் என்பவரது கனவில் கந்தக் கடவுள் தோன்றித் தன்னை ஆதரிக்கும்படியும், தான் காஞ்சியில் இருந்து வந்ததாகவும் கூறி 'உனது வெற்றிலைத் தோட்டத்தில் நாட்டப்பட்டுள்ள நொச்சிமரத்தடியில் காலால் மிதித்து அடையாளம் இட்டிருப்பேன்'. அவ்விடமே எனது இருப்பிடம் எனக்கூறி மறைந்தார். அதிகாலை எழுந்த வேலாயுதர் தான் கண்ட கனவை எண்ணியவாறு வெற்றிலைத் தோட்டத்துக்குச் சென்றார். இது என்ன அதிசயம் கண்டது கனவல்ல நனவுதான் என உணர்ந்தார். பெருமான் உரைத்ததற்கு இணங்கப் புதிதாக ஒரு நொச்சிமரம் நாட்டப்பட்டு அருகில் பாதச் சுவடும் இருப்பதைக் கண்டு மகிழ்ச்சிக் கடலில் மூழ்கினார். அவ்விடத்திற் குடிலமைத்து வேற்பெருமானை வணங்கி வந்தார்.'"
அதற்கமைய ஆலயம் அமைந்துள்ள காணியின் பெயர் நொச்சியொல்லை மிதியன் என வழங்கப்படுவதுடன் இன்று கருவறைக்கு அருகில் இருப்பது மேற்சொன்ன நொச்சி மரமே என்றும் கருதப்படுகிறது.
ஊரவரும், அயலூர்களைச் சேர்ந்தவர்களும் இக்கோயிலுக்கு வந்து வணங்கினர். வேலாயுதரின் மகன் அருணாசலம் என்பவர் கோயிலில் வாக்குச் சொல்லி வந்ததால் அடியவர்களின் தொகையும் கூடிக்கொண்டே சென்றது. குடிலாக இருந்த கோயில் செங்கற் கட்டிடமாகக் கட்டப்பட்டுக் குடமுழுக்கும் செய்து வைக்கப்பட்டது. பூசைகளும், புராண படனம் போன்ற பல்வேறு சமய நிகழ்வுகளும் இக்காலத்தில் ஒழுங்காக நடைபெற்று வந்ததாகத் தெரிகிறது. 1840 ஆம் ஆண்டளவில் கோயில் வெள்ளைப் பொழி கற்களினால் கட்டி முடிக்கப்பட்டது.
1891 ஆம் ஆண்டளவில் பெரிய சந்நியாசியார் என அழைக்கப்பட்ட ஆறுமுகம் சந்நியாசியார் இக் கோயில் திருப்பணிகளில் ஈடுபடலானார். இவரது முயற்சியினால், இக்கோயிலுக்காக மஞ்ச வாகனம் ஒன்றைச் செய்யும் பணிகள் 1910 ஆம் ஆண்டில் தொடங்கப்பட்டன. இந்தியாவில் இருந்து அழைத்துவரப்பட்ட சிற்ப வல்லுனர்கள் இப் பணியில் ஈடுபட்டனர். உலகப் பெருமஞ்சம் என ஊரவர்களால் குறிப்பிடப்படும் இப் புகழ் பெற்ற மஞ்சம் 1912 ஆம் ஆண்டில் வெள்ளோட்டம் விடப்பட்டது. வேறு அடியவர்களின் முயற்சியினால் 1905-1909 காலப்பகுதியில் கோயிலுக்காக மூன்று தளங்களைக் கொண்ட கோபுரமும் அமைக்கப்பட்டது. 1946 ஆம் ஆண்டளவில் மணிக்கோபுரங்களையும் கட்டினர். 1967ல் கருவறைக்கு இரண்டு தளங்களைக் கொண்ட விமானம் அமைக்கப்பட்டது. 1976 ஆம் ஆண்டில் ஒரு புதிய சித்திரத் தேரும், 1977ல் புதிய சப்பறமும் இக் கோயிலுக்காக உருவாயின.
1953 ஆம் ஆண்டில் நீதிமன்றத் தீர்ப்பு ஒன்றையடுத்து இக் கோயில் பொதுக் கோயிலாக அறிவிக்கப்பட்டது. அதன் பின்னர் பொது மக்களால் தெரிவு செய்யப்படும் குழுவினர் கோயிலின் நிர்வாகத்துக்குப் பொறுப்பாக இருந்து வருகின்றனர்.
திருவிழாக்கள்
thumb|250px|இணுவில் கந்தசாமி கோயில் மஞ்சத் திருவிழா வீதியுலாக் காட்சி. இக்கோயிலில் ஆண்டுக்கு ஒருமுறை 25 நாட்கள் தொடர்ச்சியாக நடைபெறும் பெருந் திருவிழா இடம் பெறுகிறது. இதன் ஒரு பகுதியாக ஆனி அமாவாசைத் தினத்தில் தீர்த்தத் திருவிழா இடம்பெறும். கொடியேற்றத்துடன் தொடங்கும் இப்பெருந் திருவிழா 25 ஆம் நாளில் தீர்த்தத் திருவிழாவுடன் நிறைவடையும். ஒவ்வொரு நாளிலும் வெவ்வேறு வாகனங்களில் எழுந்தருளிகளை வீதியுலாவாக எடுத்து வருவர். சில முக்கிய திருவிழாக்களினதும் அவை கொண்டாடப்படும் நாட்களினதும் விபரங்களைக் கீழே காண்க.
இது தவிரக் கந்தசஷ்டிக் காலத்தில் ஆறு நாட்களும் திருவிழாக்கள் இடம்பெறுகின்றன. இந் நாட்களில் புராண படனம் இடம்பெறும். கந்தபுராணத்தின் சூரபன்மன் வதைப் படலத்தை ஒருவர் வாசிக்க இன்னொருவர் அதற்கு பொருள் சொல்லிவருவார். இறுதி நாளில், முருகன் சூரனுடன் போர்புரிந்து அவனைக் கொல்லும் கதை நிகழ்த்திக் காட்டப்படும். இது சூரன்போர்த் திருவிழா எனப்படும்.
வெளி இணைப்புக்கள்
பகுப்பு:இணுவிலில் உள்ள கோயில்கள் பகுப்பு:இலங்கையிலுள்ள முருகன் கோவில்கள்
செப்பலோசை
வெண்பா விற்கான ஓசை செப்பலோசை. செப்பல் என்றால் வினாவிற்கு விடை கூறுதல். வினாவிற்கு விடை கூறுதல் போன்ற ஓசையமைப்பே செப்பலோசை எனப்படும். செப்பலோசை மூன்று வகைப்படும்:
௧. ஏந்திசைச் செப்பலோசை ஏந்திசைச் செப்பலோசை எனப்படுவது வெண்சீர் வெண்டளைகள் (காய் முன் நேர்) மட்டுமே கொண்டிருக்கும்.
எடுத்துக்காட்டு:
௨. தூங்கிசைச் செப்பலோசை
௩. ஒழுகிசைச் செப்பலோசை
அடிக்குறிப்பு
பகுப்பு:வெண்பா பகுப்பு:யாப்பிலக்கணம்
பயன்படுகலை
பயன்படுகலை (Applied arts) என்பது, அன்றாடப் பயன்பாட்டுப் பொருட்களிலும், செயற்பாட்டுக்குரிய பொருட்களிலும், வடிவமைப்பு, அழகியல் ஆகியவற்றைப் பயன்படுத்துவதைக் குறிக்கிறது. நுண்கலைகள், ஓர் அறிவார்ந்த தூண்டலைப் பார்ப்பவர்களுக்குக் கொடுக்கும் வேளையில், பயன்படுகலை, வடிவமைப்பையும், ஆக்கம் சார்ந்த குறிக்கோள்களையும் (creative ideals) தேநீர்க் கிண்ணங்கள், சஞ்சிகைகள், பூங்கா இருக்கைகள் முதலிய பயன்படு பொருட்களுக்கு அளிக்கின்றது. தொழில்துறை வடிவமைப்பு, வரைகலை வடிவமைப்பு, ஆடையலங்கார வடிவமைப்பு, உள்ளக வடிவமைப்பு, அலங்காரக் கலைகள் என்பவை பயன்படுகலைகளாகும்.
பகுப்பு:வடிவமைப்பு
இலிவிங்சுடோனைட்டு
இலிவிங்சுடோனைட்டு (Livingstonite) என்பது HgSb4S8 என்ற மூலக்கூற்று வாய்ப்பாட்டால் விவரிக்கப்படும் பாதரச  ஆண்டிமனி சல்போவுப்பு வகை கனிமமாகும். தாழ்வெப்பநிலை நீர்வெப்பப் பகுதிகளில் சின்னபார், சிடிப்னைட்டு, கந்தகம், கிப்சம் கனிமங்களுடன் சேர்ந்து இது தோன்றுகிறது.
இந்தியாவில் மதுவிலக்கு
இந்தியாவில் மதுவிலக்கு (Alcohol prohibition in India) என்பது பீகார், குஜராத், மிசோரம், நாகாலாந்து மற்றும் யூனியன் பிரதேசமான லட்சத்தீவிலும் அமலில் உள்ளது. மற்ற மாநிலங்கள் மற்றும் யூனியன் பிரதேசங்கள் மதுபானம் விற்பனை செய்ய அனுமதி உள்ளது. இந்திய அரசியலமைப்பு (பிரிவு 47)ன் கீழ் உடலுக்கு தீங்கு விளைவிக்கும் மதுபானம் மற்றும் போதை பொருட்களை தடைசெய்ய வேண்டுமா என அந்தந்த மாநிலங்களே முடிவு செய்யலாம். ஆனால் சில குறிப்பிட்ட மதுபானங்களை மருத்துவரீதியாக மட்டுமே பயன்படுத்தலாம். இந்தியா முழுவதும் மதுபானத்தை தடைசெய்ய வேண்டும் என்று மகாத்மா காந்தி மற்றும் பல இந்திய பெண்கள் முன்மொழிந்தனர்.
இலிவிங்சுடோனைட்டு
தென்மேற்கு மெக்சிகோவின் அயுட்சுகோ டி லாசு பிகுயுரோ நகராட்சியில் முதன் முதலாக 1874 ஆம் ஆண்டு இலிவிங்சுடோனைட்டு கண்டறியப்பட்டது.
இந்தியாவில் மதுவிலக்கு
சமூக மற்றும் பொருளாதார விளைவுகள்
மதுபான தடைச் சட்டம் அமலில் இருக்கும் மாநிலங்களில் ஆண்களிடம் உள்ள மது அருந்தும் பழக்கம் மற்றும் பெண்களுக்கு எதிரான வன்கொடுமை குறைந்துள்ளது. பீகார் மாநிலத்தில் மதுபானம் தடை செய்யப்பட்ட 2016ஆம் ஆண்டு, அதற்கு முந்தைய ஆண்டை காட்டிலும் கொலை மற்றும் கொள்ளை 20 விழுக்காடு குறைந்துள்ளது. மேலும் கலவரம் 13 விழுக்காடும், சாலை விபத்துகள் 10 விழுக்காடு குறைந்துள்ளது. நாட்டின் பொருளாதார நோக்கில் கணக்கிடு போழுது ஒவ்வொரு குடுப்த்துக்கு செல்விடும் தொகை அதிகரித்தது- பால் விற்பனை 10 விழுக்காடு, வெண்ணை இருமடங்காகவும், இருசக்கர வாகனம் 30 விழுக்காடு, மின்சாதன பொருட்கள் 50 விழுக்காடு எனவும் உயர்ந்தது. மதுபானம் தடை செய்யப்பட்ட மாநிலங்களிள் தடைசெய்யப்பட்டதில் இருந்து மண் குடிசை வீடு செங்கல் வீடாக மாறத் தொடங்கின.
இலிவிங்சுடோனைட்டு
இசுக்கொட்லாந்து நாட்டின் ஆபிரிக்க ஆய்வுப்பயணி டேவிட் லிவிங்சுட்டனை சிறப்பிக்கும் விதமாக கனிமத்திற்கு இலிவிங்சுடோனைட்டு எனப் பெயரிடப்பட்டது.
மேற்கோள்கள்
பகுப்பு:பாதரசக் கனிமங்கள் பகுப்பு:சல்போவுப்புக் கனிமங்கள் பகுப்பு:ஒற்றைச்சரிவச்சுக் கனிமங்கள் பகுப்பு:சல்பைடு கனிமங்கள்
இந்தியாவில் மதுவிலக்கு
மதுபானம் தடைசெய்யப்பட்ட மாநிலங்கள்
பீகார் (நவம்பர் 26, 2015) அன்று பீகார் முதலமைச்சர் நிதீஸ்குமார் (ஏப்ரல் 1, 2016) முதல் பீகாரில் மதுபானம் தடைச் செய்யப்பட்டுள்ளது என்று அறிவித்தார். (ஏப்ரல் 5, 2016) அன்று நிதீஸ்குமார் அவர்கள் செய்தியாளர்கள் சந்திப்பின் பொழுது, மதுபானம் இன்று முதல் தடை செய்யப்பட்டது என்று அதிகாரப்பூர்வமாக அறிவித்தார். இன்று முதல் தங்கும் விடுதி, உணவகம் போன்ற அனைத்து இடங்களிலும் மதுபான விற்பனை சட்டவிரோதமான செயல் என்று கருதப்படுகிறது. சட்டத்தை மீறினால் 5 முதல் 10 ஆண்டுகள் வரை சிறைத்தண்டனை விதிக்கப்படும்.
மிசோராம் மிசோராம் மதுபானம் மொத்த தடை சட்டம், 1995 ஆம் ஆண்டு பிப்ரவரி 20 ஆம் தேதி முதல் மதுபான விற்பனை மற்றும் நுகர்வு தடை செய்யப்பட்டது. 2007 ஆம் ஆண்டில், எம்.எல்.டி.பி சட்டத்தின் படி கொய்யா மற்றும் திராட்சைகளிலிருந்து ஒயின் தயாரிக்க அனுமதிக்கப்பட்டது ஆனால் மதுபானத்தின் உற்பத்தி குறிப்பிட்ட அளவிற்க்கு மட்டுமே அனுமதி உண்டு. இந்த தயாரிப்புகளை மற்ற மாநிலங்களுக்கு எற்றுமதி செய்வது சட்டவிரோதமானது.
ஹரியானா (ஏப்ரல் 1, 1998) அன்று பான்சி லால் தலமையிலான விகாஸ் கட்சி தடையை நீக்கியது. அதற்கு முன்னதாக ஜூலை 1996 முதல் தடை அமலில் இருந்தது.
ஆந்திரப் பிரதேசம் மதுபான தடை மதராஸ் மாநிலத்தில் (கரையோர ஆந்திர மற்றும் ராயலசீமா) பகுதியில் 1952ஆம் ஆண்டு முதலமைச்சராக இந்த சி. இராசகோபாலாச்சாரி அவர்கள் தடையை அமல்படுத்தினார். அதன் பின்னர் 1994ஆம் ஆண்டு என்.டி. ராமா ராவ் மீண்டும் தடையை அமல்படுத்தினார். 1997ஆம் ஆண்டு என். சந்திரபாபு நாயுடு]] மதுபான தடையை நீக்கினார், அதற்கு காரணம் இந்த சட்டம் சாத்தியமற்றது என்றும் வெற்றிகரமாக அமல்படுத்த இயலாது என்பதாகும்.
வறண்ட நாட்கள்
வறண்ட நாட்களில் மதுபானம் விற்பனை செய்ய தடைசெய்யப்பட்டுள்ளது. வறண்ட நாட்கள் எவைஎவை என்பதை அந்தந்த மாநில அரசாங்கமே முடுவு செய்ய வேண்டும். பொதுவாக அனைத்து இந்திய மாநிலங்களின் முக்கிய மதம் சார்ந்த விழா மற்றும் புகழ்பெற்ற விழாக்கலின் போழுது வறண்ட நாளாக அனுசரிக்கப்படுகிறது. தேசிய விடுமுறை தினங்களான குடியரசு தினம் (26 ஜனவரி), சுதந்திர தினம் (15 ஆகஸ்ட்) மற்றும் காந்தி ஜெயந்தி (2 அக்டோம்பர்) முழுவதும் வறண்ட நாட்களாக அனுசரிக்கப்படுகிறது.
தடை செய்யப்படாத மாநிலங்கள்
ஆந்திரா, ஹரியானா, கேரளா, மணிப்பூர், மிசோரம் மற்றும் தமிழ்நாடு ஆகிய மாநிலங்களில் தடை அமலில் இருந்து பின்னர் தடை நீக்கப்பட்டது.
ஆதாரங்கள்
பகுப்பு:இந்தியாவில் சட்டம்
கைலி மினாக்
கைலி ஆன் மினாக், ஓ.பி.ஈ (1968 ஆம் ஆண்டு மே 28 அன்று பிறந்தவர்) ஒரு ஆஸ்திரேயலிய பாப் பாடகி, பாடலாசிரியை மற்றும் நடிகை ஆவார். ஆஸ்திரேலிய தொலைக்காட்சியில் குழந்தை நட்சத்திரமாக தன் வாழ்க்கைத் தொழிலை ஆரம்பித்த அவர் தொலைக்காட்சி நெடுந்தொடராகிய நெய்பர்ஸில் நடித்து புகழ்பெற்றார். இதைத் தொடர்ந்து அவர் 1987 ஆம் ஆண்டு ஒலிப்பதிவு கலைஞராக தம்முடைய வாழ்க்கையைத் தொடங்கினார். அவருடைய முதல் தனிப்பாடலாகிய “லோகொமோஷன்”, ஆஸ்திரேலிய தனிப்பாடல் வரிசைகளில் ஏழு வாரங்கள் முதலிடம் வகித்தது. அந்த பத்தாண்டுகளின் மிகவும் அதிகமாக விற்பனையான தனிப்பாடலானது. இதன் மூலம் பாடலாசிரியர்களும் தயாரிப்பாளர்களுமான ஸ்டாக், அய்ட்கென் மற்றும் வாட்டர்மான் ஆகியோருடன் ஒரு ஒப்பந்தம் கிட்டியது. அவருடைய முதல் பாடல் தொகுப்பான கைலி (1988) மற்றும் தனிப்பாடலான “ஐ ஷுட் பீ சோ லக்கி” ஆகிய இரண்டும் யுனைடட் கிங்க்டமில் முதலிடம் எட்டியது. மேலும் அடுத்த இரண்டு வருடங்களில், அவருடைய முதல் பதின்மூன்று பாடல்கள் பிரிட்டிஷ் தனிப்பாடல் வரிசையில் முதல் பத்து இடங்களை எட்டின. அவருடைய முதல் படமான த டெலின்க்வெண்ட்ஸ் (1989) எதிர்மறையான விமர்சனங்கள் மத்தியிலும் ஆஸ்திரேலியாவிலும் யூகேவிலும் பெருத்த வசூல் அளித்தது.
“அடுத்த வீட்டு பெண்” என்ற ஒரு பாணியில் முதலில் கொண்டுவரப்பட்டாலும், மினாக் தன்னுடைய இசையிலும் பொதுமக்கள் அபிப்ராயத்திலும் சற்று முதிர்ச்சியடைந்த தோற்றத்தை வெளிக்கொணற முயற்சித்தார். அவருடைய தனிப்பாடல்கள் நன்றாக வரவேற்கப்பட்டன. ஆனால் நான்கு பாடல்தொகுப்பகளுக்குப் பின் அவருடைய ஒலிப்பதிவு விற்பனைகள் சரியத் துவங்கியபோது, அவர் 1992 ஆம் ஆண்டில் ஸ்டாக், அய்ட்கென் மற்றும் வாட்டர்மான் அவர்களை விட்டு தனிநபராக தன் பணியைத் துவங்கினார். அவருடைய அடுத்த தனிப்பாடலான, “கன்ஃபைட் இன் மி”, ஆஸ்திரேலியாவில் முதலிடம் எட்டியது. மேலும் 1994 ஆம் ஆண்டில் பல ஐரோப்பிய நாடுகளிலும் பெருமளவில் வரவேற்கப்பட்டது. மேலும் நிக் கேவ் உடன் பாடிய டூயட் (இருவர் பாடும் பாடல்) “வேர் த வைல்ட் ரோஸஸ் கிரோ” அவருடைய கலை நம்பகதன்மைக்கு கூடுதல் மதிப்பளித்தது. பல இசை நயங்கள் மற்றும் கலைஞர்களிடமிருந்து உத்வேகத்தைப் பெற்ற மினாக் தன்னுடைய அடுத்த பாடல்தொகுப்பான இம்பாசிபில் பிரின்ஸஸில் (1997) பாடலெழுதுவதில் அதிக படைப்பாற்றல் சுதந்திரத்தை பயன்படுத்தினார். அது யூகேவில் பலத்த மறு ஆய்வுகளையோ விற்பனைகளையோ வரவேற்காவிட்டாலும், ஆஸ்திரேலியாவில் வெற்றிபெற்றது.
அவருடைய இசை நிகழ்ப்படங்கள் (வீடியோக்கள்) மேலும் பாலுணர்ச்சி ததும்புவதாகவும் ஒரு மோகத்தன்மையையும் காண்பித்தன. பல வெற்றிகரமான தனிப்பாடல்கள் தொடர்ந்தன. “காண்ட் கெட் யு அவுட் ஆஃப் மை ஹெட்” 40 நாடுகளுக்கு மேலாக முதலிடத்தை எட்டியது. ஃபீவர் (2001) என்ற பாடல்தொகுப்பு ஐக்கிய அமெரிக்கா உட்பட உலகமுழுவதும் வெற்றி பெற்றது. இதற்கு முன்பு அவருக்கு அங்கு அவ்வளவு அங்கிகரிப்பு இருந்ததே கிடையாது. மினாக் ஒரு இசை சுற்றுப்பயணத்தை மேற்கொண்டார். ஆனால் 2005 ஆம் ஆண்டு அவருக்கு மார்பக புற்றுநோய் கண்டறியப்பட்டவுடன் அதை கைவிட்டுவிட்டார். அறுவை சிகிச்சை மற்றும் வேதியியல் சிகிச்சைக்குப் பின், அவர் தன்னுடைய பணியை 2006 ஆம் ஆண்டில் Showgirl: The Homecoming Tour உடன் தொடர்ந்தார்.. அவருடைய பத்தாவது ஸ்டூடியோ பாடல் தொகுப்பான எக்ஸ் 2008 ஆம் ஆண்டு வெளியானது. இதைத் தொடர்ந்து கைலிஎக்ஸ்2008 சுற்றுப்பயணம் வந்தது. 2009 ஆம் ஆண்டு ஃபார் யு, ஃபார் மி டூருக்காக சுற்றுப்பயணத்தை மேற்கொண்டார். அமெரிக்கா மற்றும் கனடாவில் இதுவே அவருடைய முதல் இசை சுற்றுப்பயணமாகும்.
சில விமர்சகர்களால் முக்கியமாக அவருடைய ஆரம்ப காலங்களில் அவர் புறக்கணிக்கப்பட்டாலும், அவர் உலகமுழுவதும் விற்றிருக்கிறார். மேலும் பன்முறை ஏ.ஆர்.ஐ.ஏ மற்றும் பிரிட் விருதுகள் மற்றும் ஒரு கிராமி விருது உட்பட பல குறிப்பிடத்தக்க விருதுகளையும் கைவசப்படுத்தியிருக்கிறார். அவர் பல வெற்றிகரமான இசை சுற்றுப்பயணங்களை மேற்கொண்டு அவருடைய மேடை நிகழ்ச்சிகளுக்காக “வருடத்தின் சிறந்த ஆஸ்திரேலிய பொழுதுபோக்கு கலைஞர்”க்கான மோ விருதையும் பெற்றுள்ளார். “இசைக்கு அவர் ஆற்றிய சேவைக்காக” அவருக்கு ஓ.பி.ஈ மற்றும் 2008 ஆம் ஆண்டில் Ordre des Arts et des Lettres சும் வழங்கப்பட்டது. மடோனாவை தவிர்த்து 1980, 1990 மற்றும் 2000 ஆம் ஆண்டுகளில் பிரிட்டிஷ் இசை வரிசையில் முதலிடம் வகிக்கும் தனிப்பாடல்களை வழங்கிய ஒரே பெண் கலைஞர் கைலி ஆவார்.
1968–86: ஆரம்ப வாழ்க்கை மற்றும் பணி துவக்கங்கள்
மினாக் சகோதரிகள் குழந்தைப் பருவத்தில் ஆஸ்திரேலிய தொலைக்காட்சியில் தங்கள் பணியைத் துவங்கினர். 12 வயதிலிருந்து கைலி த சலைவன்ஸ் மற்றும் ஸ்கைவேஸ் ஆகிய தொலைக்காட்சி தொடர்களில் சிறிய வேடங்களில் தோன்றி, 1985 ஆம் ஆண்டு த ஹெண்டர்ஸன் கிட்ஸில் முன்னணி கதாபாத்திரங்களில் ஒருவராக சித்தரிக்கப்பட்டார். இசையில் ஒரு வாழ்க்கைத் தொழிலை ஆரம்பிப்பதில் ஆர்வம் கொண்டு அவர் வாராந்தர இசை நிகழ்ச்சியான யங்க் டேலண்ட் டைமின் தயாரிப்பாளர்களுக்கு ஒரு காட்சி ஒளிநாடாவை செய்தனுப்பினார். அதில் டானீ முன்னிலையில் வைக்கப்பட்டார். கைலி அந்த நிகழ்ச்சியில் 1985 ஆம் ஆண்டு தன்னுடைய முதல் தொலைக்காட்சி பாடல் நிகழ்ச்சியை அளித்தார். ஆனால் அவர் நடிக்க அழைக்கப்படவில்லை. 1986 ஆம் ஆண்டு நெய்பர்ஸ் என்ற நெடுந்தொடரில் சித்தரிக்கப்படும்வரை டானீயின் வெற்றிகள் கைலியின் நடிப்பு சாதனைகளை விஞ்சியிருந்தன. நெய்பர்ஸில் கைலி ஒரு கேரேஜ் மெகானிக்காக மாறிய ஒரு பள்ளி சிறுமியான சார்லீன் ராபின்சனின் கதாபாத்திரத்தில் நடித்தார். நெய்பர்ஸ் யூகேவில் பிரபலமாகி கதையில் அவருடைய பாத்திரத்திற்கும் ஜேசன் டோனவான் நடித்த பாத்திரத்திற்கும் காதல் உருவாகி 1987 ஆம் ஆண்டில் திருமணக் காட்சியில் முடிந்தது. அன்றைய தினம் 2 கோடி பிரிட்டிஷ் பார்வையாளர்கள் அந்த தொடரை பார்த்தார்கள்.
ஒரே நிகழ்ச்சியில் நான்கு லோகி விருதுகளும், நாட்டின் “மிகவும் பிரபலமான தொலைக்காட்சி கலைஞராக” மக்கள் வாக்கெடுப்பில் தேர்ந்தெடுக்கப்பட்டு “கோல்ட் லோகி” விருதும் பெற்று ஆஸ்திரேலியாவில் அவருடைய பிரபலம் வெளிச்சத்திற்கு வந்தது.
1987–92: ஸ்டாக், அய்ட்கென் மற்றும் வாட்டர்மான் மற்றும் கைலி
ஒரு ஃபிட்ஸ்ராய் கால்பந்து கிளப் ஆதரவு இசைநிகழ்ச்சியில் இதர நெய்பர்ஸ் கதாபாத்திரங்களோடு பாடும்போது, மினாக் நடிகர் ஜான் வாட்டர்ஸுடன் டூயட்டாக “ஐ காட் யு பேப்” என்ற பாடலை வழங்கினார். இதைத் தொடர்ந்து “த லோகொமோஷன்" என்ற பாடலை இரசிகர் விருப்பத்திற்கிணங்க பாடினார். இதையடுத்து அவர் 1987 ஆம் ஆண்டில் மஷ்ரூம் ரிகார்ட்ஸுடன் ஒரு ஒலிப்பதிவு ஒப்பந்தத்தில் கையொப்பமிட்டார். அவருடைய முதல் தனிப்பாடலான “த லோகொமோஷன்” ஆஸ்திரேலிய இசை வரிசையில் ஏழு வாரங்கள் முதலிடம் வகித்தது. இது 200,000 பிரதிகள் விற்கப்பட்டது. 1980 ஆம் ஆண்டுகளில் மிகவும் அதிகமாக விற்கப்பட்ட தனிப்பாடலானது. மிகவும் அதிகமாக விற்பனையான தனிப்பாடலுக்காக ஆண்டின் ஏ.ஆர்.ஐ.ஏ விருதை மினாக் பெற்றார். இதன் வெற்றியால் மினாக் மஷ்ரூம் ரிகார்ட்ஸின் செயலர் கேரி ஆஷ்லியுடன் ஸ்டாக், அய்ட்கென் மற்றும் வாட்டர்மான்னுடன் பணிபுரிய இங்கிலாந்திற்கு சென்றார். அவர்கள் மினாகைக் குறித்து அவ்வளவாக அறியாமல், அவர் வருகிறாரென்றே மறந்துவிட்டு, அவர் ஸ்டூடியோவிற்கு வெளியே காத்திருந்தபோது “ஐ ஷுட் பி சோ லக்கி” என்ற பாடலை எழுதினார்கள். அந்தப் பாடல் யூகே, ஆஸ்திரேலியா, ஜெர்மனி, ஃபின்லாண்ட், ஸ்விட்சர்லாந்து, இஸ்ரேல் மற்றும் ஹாங் காங்கில் முதலிடம் பிடித்து, உலகின் பல பாகங்களில் வெற்றிப்பாடலானது. மினாக் ஆண்டின் மிக அதிகமாக விற்பனையான பாடலுக்காக தொடர்ந்து இரண்டாவது முறை ஏ.ஆர்.ஐ.ஏ விருது பெற்று, “சிறப்பு சாதனை விருதையும்” பெற்றார். அவருடைய முதல் பாடல்தொகுப்பான கைலி, நடனம் சம்பந்தப்பட்ட பாப் இசைகளைக் கொண்டு பிரிட்டிஷ் பாடல்தொகுப்பு வரிசைகளில் ஒரு வருடத்திற்கு மேலாக இருந்து, பல வாரங்கள் முதலிடத்திலிருந்தது. இந்த பாடல்தொகுப்பு ஐக்கிய அமெரிக்கா மற்றும் கனடாவில் அதிகமாக விற்கவில்லை, ஆனால், “த லோகொ-மோஷன்” என்ற தனிப்பாடல் யூ.எஸ் பில்போர்ட் ஹாட் 100 வரிசையில் மூன்றாவது இடத்தையும், கனடாவின் தனிப்பாடல்கள் வரிசையில் முதலிடத்தையும் பிடித்தது. அமெரிக்காவில் மட்டும் வெளியான “இட்ஸ் நோ சீக்ரட்” 1989 ஆம் ஆண்டின் துவக்கத்தில் 37வது இடத்தை எட்டிப்பிடித்தது. “டர்ன் ட் இண்டு லவ்” ஜப்பானில் மட்டும் வெளியாகி முதலிடத்தை பிடித்தது.
ஜூலை 1988 ஆம் ஆண்டு “காட் டு பி செர்ட்டென்” ஆஸ்திரேலிய இசை வரிசைகளில் மினாகின் தொடர்ச்சியாக மூன்றாவது முதலிடம் வகிக்கும் தனிப்பாடலானது. அந்த வருடத்தின் பிற்பகுதியில் அவர் தன்னுடைய இசைப் பணியில் தொடர நெய்பர்ஸ் தொடரை கைவிட்டார். ஜேசன் டோனவன், “அவரை பார்வையாளர்கள் திரையில் பார்க்கும்போது உள்ளூர் மெக்கானிக்கான சார்லீனாக பார்க்காமல், கைலி என்ற பாப் நட்சத்திரமாகவே பார்த்தார்கள்” என்று விமர்சித்தார்." “எஸ்பெஷலி ஃபார் யு” என்று அவர் டோனவானுடன் பாடிய டூயட் 1989 ஆம் ஆண்டின் துவக்கத்தில் யூகேவில் ஏறக்குறைய 10 இலட்சம் பிரதிகள் விற்றது. ஆனால் விமர்சகர் கெவின் கில்லியன் அந்த டூயட் ஒரு “ஆடம்பரமான கொடூரம்” என்றெழுதினார்… அதோடு ஒப்பிடும்போட்து டையானா ரோஸ், லையனல் ரிச்சி பாடிய "எண்ட்லஸ் லவ்” மாஹ்லர் போன்று ஒலிக்கின்றதென்றார்". வருடங்கள் செல்ல செல்ல, அவர் சில நேரங்களில் அவரை இகழ்பவர்கள் மூலமாக “த சிங்கிங்க் பட்ஜி” என்று குறிப்பிடப்பட்டார். என்றாலும் ஆல்மியூசிக்கிற்கு கிறிஸ் ட்ரூ கைலி பாடல்தொகுப்பைக் குறித்து கருத்து வழுங்கும்போது மினாகின் தோற்றம் அவருடைய இசையின் கட்டுப்பாட்டுகளையும் தாண்டி, “அவருடைய நளினம் இந்தச் சாரமற்ற பாடல்களையும் கேட்கத்தக்கவைகளாக ஆக்குகின்றன” என்றார்.
அவருடைய பின் - தொடரும் பாடல்தொகுப்பான எஞ்சாய் யுவர்ஸெல்ஃப் (1989) யுனைடட் கிங்க்டம், ஐரோப்பா, நியுசிலாந்து, ஆசியா மற்றும் ஆஸ்திரேலியாவில் வெற்றி பெற்று, பிரிட்டிஷ் முதலிடம் வகித்த “ஹாண்ட் ஆன் யுவர் ஹார்ட்” உட்பட பல வெற்றிக்கரமான தனிப்பாடல்களைக் கொண்டிருந்தது. ஆனால் அது வட அமெரிக்கா முழுவதும் தோல்வியடைந்து, மினாக் அவருடைய அமெரிக்க ஒலிப்பதிவு நிறுவனமான ஜிஃப்ஃபன் ரிக்கார்ட்ஸிடம் தன்னுடைய பணியிழந்தார். அவர் தன்னுடைய முதல் இசைப்பயணமான எஞ்சாய் யுவர்செல்ஃப் சுற்றுப்பயணத்தை யுனைட்ட கிங்க்டம், ஐரோப்பா, ஆசியா, ஆஸ்திரேலியா ஆகிய இடங்களுக்கு மேற்கொண்டார். மெல்பர்னில் ஹெரால்ட் சன் அவரைக் குறித்து எழுதும்போது, “எல்லா பகட்டுகளையும் விட்டு விட்டு உண்மையை சந்திக்க வேண்டிய நேரம் வந்துவிட்டது. இந்த குழந்தை இப்போது நட்சத்திரமாகிவிட்டது." டிசம்பர் 1989 ஆம் ஆண்டு, மினாக் “டூ தெ நோ இட்ஸ் கிறிஸ்மஸ்” என்ற பாடலின் மறு உருவாக்குதலில் இடம்பெற்றார். அவருடைய முதல் படமான த டெலின்க்வெண்ட்ஸ் லண்டனில் முதன்முதலில் திரையிடப்பட்டது. அது விமர்சகர்கள் மூலமாக மிகவும் கேவலமாக வரவேற்கப்பட்டது. டெய்லி மிரர் அவருடைய நடிப்பைக் குறித்து எழுதும்போது, “அவருடைய நடிப்புத் திறன் ஆறின கஞ்சியைப் போலிருந்ததென்று” குறிப்பிட்டது. ஆனால் படம் இரசிகர்கள் மத்தியில் பிரபலமானது; யூகேவில் £200,000க்கு மேலாக வசூலித்தது. ஆஸ்திரேலியாவில் 1989 ஆம் ஆண்டு நான்காவது அதிகமாக வசூலித்த உள்ளூர் படமாகவும் 1990 ஆம் ஆண்டில் மிகவும் அதிகமாக வசூலித்த உள்ளூர் படமாகவும் விளங்கியது.
ரிதம் ஆஃப் லவ் (1990) சற்று நளினமான, பெரியவர்கள் பாணியிலான நடன இசையை வழங்கி தன்னுடைய தயாரிப்புக் குழு மற்றும் “அடுத்த வீட்டுப் பெண்மணி” என்ற அபிப்பிராயங்களுக்கு எதிராக போராடும் முதல் அடையாளங்களை வெளியே காட்டியது. சற்று முதிர்ந்த இரசிகர்களிடம் ஏற்றுக்கொள்ளப்பட நிர்ணயித்து, மினாக் தன்னுடைய இசை ஒளிவெளியீடுகளில் (வீடியோக்களில்) அதிக அதிகாரத்தைக் கொண்டு, தன்னை பாலியல்ரீதியில் முதிர்ச்சியடைந்த ஒரு பெரியவராக “பெட்டர் த டெவில் யு நோ” முதற்கொண்டு காண்பித்தார். மைக்கெல் ஹ்ட்சென்ஸ் உடனான அவருடைய தொடர்பும் கூட அவருடைய முந்தைய பாணியிலிருந்து விலகினதற்கு காரணமாக இருந்தது; அவருடைய பொழுதுபோக்கு “கைலியை கெடுப்பதாகும்” என்று ஹட்சென்ஸ் கூறியதாக சொல்லப்படுகிறது. ஐ.என்.எக்ஸ்.எஸ் பாடலாகிய ஸ்யூஸைட்-ப்ளாண்ட் கைலியின் தாக்கத்தினால் வந்ததென்றும் கூறினார். ரிதம் ஆஃப் லவ்விலிருந்த தனிப்பாடல்கள் ஐரொப்பாவிலும் ஆஸ்திரேலியாவிலும் நன்றாக விற்று பிரிட்டிஷ் நைட்கிளப்புகளில் மிகவும் பிரபலமாயிருந்தன. பீட்டர் வாட்டர்மான் பிற்பாடு கூறும்போது, “பெட்டர் த டெவில் யு நோ” கைலியினுடைய வாழ்க்கையில் ஒரு மைல்கல்லாக விளங்கியதாகவும், அந்தப் பாடல் அவரை “மிகவும் கவர்ச்சியுள்ளவராகவும், திரையில் மிகுந்த மினுக்குள்ள நடனக் கலைஞராகவும் காட்டியது. அந்த நேரத்தில் நடனத்தில் அவரை மிஞ்ச எவரும் அப்போது இல்லை” என்றார். “ஷாக்ட்” மினாகுடைய பதிமூன்றாவது பிரிட்டிஷ் முதல் 10 வரிசையிலிருந்த தனிப்பாடலாகும்.
1990 ஆம் ஆண்டு மே மாதம் த பீட்டில்ஸுடைய “ஹெல்ப்!” என்ற பாடலை மினாக் தன்னுடைய இசைக்குழுவின் ஒருங்கிணைப்பில் வழங்கினார். லிவர்பூலின் மெர்ஸி நதியின் ஓரத்தில் ஜான் லெனான்: த டிரிப்யூட் கான்ஸெர்ட்டில் 25000 பேருக்கு முன் வழங்கினார். யோகோ அனொ மற்றும் சான் லெனான் மினாக் த ஜான் லெனான் ஃபண்டிற்கு ஆதரவளித்ததற்காக நன்றி கூறினார்கள். அவருடைய மேடை நிகழ்ச்சியைக் குறித்து ஊடகங்கள் (மீடியா) சாதகமாக விமர்சித்தன. த சன், “நெடுந்தொடர் நட்சத்திரம் ஸ்கௌசர்ஸை பிரமிக்க செய்தார் - கைலிக்கு பாராட்டு தகுந்தது” என்று எழுதினது. அவருடைய நான்காவது பாடல் தொகுப்பான, லெட்ஸ் கெட் டு இட் (1991), பிரிட்டிஷ் பாடல்தொகுப்பு வரிசையில் 15வது இடத்தை எட்டியது. முதல் 10 இடத்தை நழுவவிட்ட அவருடைய முதல் பாடல்தொகுப்பு இதுவாகும்; அவருடைய பதினான்காவது தனிப்பாடலான “வர்ட் இஸ் அவுட்” முதல் 10 தனிப்பாடல்கள் வரிசையை நழுவவிட்ட முதல் தனிப்பாடலாகும். என்றாலும் இதைத் தொடர்ந்த மற்ற பாடல்கள் “இஃப் யு வேர் வித் மி நௌ” மற்றும் “கிவ் மி ஜஸ்ட் எ லிட்டில் மோர் டைம்” நான்காவது மற்றும் இரண்டாவது இடத்தை முறையே பிடித்தது. மினாக் தன்னுடைய ஒப்பந்தத்தின் தேவைகளைப் பூர்த்தி செய்து, அதை புதுப்பிக்க விரும்பவில்லை. ஸ்டாக், அய்ட்கென் மற்றும் வாட்டர்மான் மூலமாக நான் நெறிக்கப்பட்டேன் என்று கூறி, “ஆரம்பத்தில் அவர்கள் கைகளில் நான் ஒரு பொம்மையாகவே இருந்தேன். என்னுடைய ஒலிப்பதிவு நிறுவனம் மூலமாக எனக்கு கவண் போடப்பட்டது. என்னால் வலது இடது பக்கம் பார்க்கமுடியவில்லை” என்றார்.
1993–98: டீகன்ஸ்டிரக்ஷன், கைலி மினாக் மற்றும் இம்பாசிபில் பிரின்ஸெஸ்
டீகன்ஸ்டிரக்ஷன் ரிகார்ட்ஸுடன் மினாக் கையொப்பமிட்டது இசையுலகத்தில் அவருடைய பயணத்தின் ஒரு புதிய சகாப்தமென்று அறிவிக்கப்பட்டது. ஆனால் தன்பெயரில் வெளியான கைலி மினாக் (1994) இருவேறு கருத்துக்களிடையில் வெளியானது. அது ஐரோப்பாவிலும் ஆஸ்திரேலியாவிலும் நன்றாக விற்றது, அங்கு “கன்ஃபைட் இன் மி” என்ற தனிப்பாடல் நான்கு வாரங்கள் முதலிடத்தில் செலவழித்தது. பார்பரெல்லாவாக நடித்த ஜேன் ஃபோண்டாவினால் உத்வேகம் பெற்று, “புட் யுவர்செல்ஃப் இன் மை பிளேஸ்” என்ற தன்னுடைய அடுத்த தனிப்பாடலுக்காக அவர் வீடியோவில் ஒன்றன் பின் ஒன்றாக ஆடையுரித்தார். இந்த தனிப்பாடலும் அவருடைய அடுத்த, “வேர் இஸ் த ஃபீலிங்க்?” என்ற பாடலும் பிரிட்டிஷ் முதல் 20 வரிசையை எட்டியது. பாடல்தொகுப்பு அதிகப்பட்சமாக நான்காவது இடத்தை எட்டி, இறுதியில் 250,000 பிரதிகள் விற்றது. இந்தக் காலகட்டத்தில் அவர் தன்னுடைய பாத்திரமாகவே, த விகார் ஆஃப் டிப்ளி என்ற நகைச்சுவை தொடரின் ஒரு தொடரில் நட்புக்காகத் தோன்றினார். இயக்குநர் ஸ்டீவன் ஈ. டி சூசா ஆஸ்திரேலியாவின் ஹூ மேகசினின் அட்டைப் படத்தில் “உலகின் மிக அழகான 30 பேர்கள்’க்காக மினாகின் படத்தைப் பார்த்து வியந்துப் போனார். இதன் விளைவாக அவர் ஜான் - கிளௌட் வேன் டாம்முடன் ஸ்ட்ரீட் ஃபைட்டர் (1994) என்ற படத்தில் நடிக்க வாய்ப்பளித்தார். இந்த படம் ஓரளவுக்கு வெற்றி பெற்று, அமெரிக்காவில் $70 மில்லியன் அமெரிக்க டாலர்களை ஈட்டியது, ஆனால் மிகவும் மோசமான விமர்சனங்களைப் பெற்றது. த வாஷிங்க்டன் போஸ்ட்டுடைய 'ரிச்சர்ட் ஹாரிங்க்டன் மினாக் “ஆங்கிலம் பேசும் உலகத்தின் இருப்பதிலேயே மோசமான நடிகை” என்றார். அவர் பாலி ஷோர் மற்றும் ஸ்டீஃபன் பால்ட்வின்னுடன்   பையொ-டோம் (1996) என்ற படத்தில் நடித்தார், ஆனால் அதுவும் தோல்வியடைந்தது. மூவி மேகசின் இண்டர்நேஷனல் இந்த படத்தை, “திரையுலகத்தின் மிகப்பெரிய வீண்” என்று நிராகரித்துவிட்டது. மினாக் ஆஸ்திரேலியாவிற்கு திரும்பி ஹேரைட் டு ஹெல்'' (1995) என்ற ஒரு குறும்படத்தில் தோன்றினார். அதற்குப் பின்பு யூகேவிற்கு சென்று டையனா அண்ட் மி'' (1997) என்ற படத்தில் தன்னுடைய பாத்திரத்தையே ஒரு சிறிய வேடத்தில் படம்பிடித்தார். '
ஆஸ்திரேலியாவில், இம்பாசிபில் பிரின்செஸ் பாடல்தொகுப்பு வரிசையில் 35 வாரங்கள் செலவழித்து, அதிகபடியாக நான்காம் இடத்தை எட்டியது. இது 1988 ஆம் ஆண்டில் கைலிக்கு பின்பு அவருடைய மிகவும் வெற்றிகரமான பாடல்தொகுப்பானது. இரசிகர் கோரிக்கைகளுக்கிணங்க அவருடைய இண்டிமெட் அண்ட் லைவ் சுற்றுப்பயணம் நீடிக்கப்பட்டது. விக்டோரியன் ப்ரெமியராக, ஜெஃப் கென்னெட், அவரை கௌரவிக்கும் வகையில் ஒரு விருந்தை மெல்பர்னில் ஏற்பாடு செய்திருந்தார். அவர் மேடை நிகழ்ச்சிகள் வாயிலாகத் தொடர்ந்து ஆஸ்திரேலியாவில் தன்னுடைய உயர் அந்தஸ்தை தக்க வைத்திருந்தார். அவைகளில் பின்வருவன அடங்கும்: 1998 ஆம் ஆண்டில் சிட்னியில் கே மற்றும் லெஸ்பியன் மார்டி கிரா, 1999 ஆம் ஆண்டில் மெல்பர்னுடைய கிரௌன் கேஸினோ மற்றும் சிட்னியின் பாக்ஸ் ஸ்டூடியோவின் திறப்பு விழாக்கள், இதில் அவர் மெர்லின் மேன்றோவின் “டையமண்ட்ஸ் ஆர் எ கர்ல்ஸ் பெஸ்ட் ஃப்ரெண்ட்” என்ற பாடலை வழங்கினார். மேலும் கிழக்கு திமோர், டிலியில் ஒரு கிறிஸ்மஸ் நிகழ்ச்சியில் ஐக்கிய நாடுகளின் அமைதி-காப்பு படைகளுடன் பாடல்களை வழங்கினார். இந்த காலத்தின் போது அவர் ஆஸ்திரேலியாவில் தயாரிக்கப்பட்ட மாலி ரிங்க்வால்டின் படமாகிய, கட் (2000) என்ற படத்தில் ஒரு சிறிய பாத்திரத்தில் இடம்பிடித்தார்.
1999–2005: லைட் இயர்ஸ், ஃபீவர் மற்றும் பாடி லாங்குவேஜ்
மினாக் மற்றும் டீகண்ஸ்ட்ரக்ஷன் பதிப்பாளர்கள் ஒருவரை விட்டு ஒருவர் பிரிந்தனர். அவர் பெட் ஷாப் பாய்ஸ் உடன் அவர்களது நைட் லைஃப் பாடல் தொகுப்பில் ஜோடியாக ஒரு நிகழ்ச்சி நடத்தினார் மற்றும் ஷேக்ஸ்ஃபியரின் த டெம்பஸ்டில் நடித்துக்கொண்டு பார்படோஸில் பல மாதங்கள் இருந்தார். ஆஸ்திரேலியாவிற்கு திரும்பி வந்தவுடன், அவர் சேம்பிள் பீபிள் என்ற படத்தில் தோன்றினார் மற்றும் ரஸல் மோரிஸின் “த ரியல் திங்” என்ற படத்தின் ஒலிச்சுவடின் அட்டை பதிவுக்காக பதிவு செய்தார். அவர் ஏப்ரல் 1999 இல் பார்லஃபோன் பதிவாளர்களோடு கையெழுத்திட்டார். அவரது ஆடுதலுக்கேற்ற பாடல்கள் கொண்ட லைட் இயர்ஸ் (2000) என்ற தொகுப்பானது டிஸ்கோ இசையின் தாக்கத்தில் உருவானது. ஆடல்-பாப் இசையை “மேலும் அதிகப்படுத்தப்பட்ட வடிவமாக” வழங்கி அதை "சந்தோஷமானதாக" கொடுக்க வேண்டும் என்பதே அவரது எண்ணம் என மினோக் கூறினார். அது மிக வலிமையான விமர்சனங்களை கிளப்பியது மற்றும் ஆசியா, ஆஸ்திரேலியா, நியூஸிலாந்து ஆகிய இடங்களில் வெற்றியை பெற்றது, யூகேவில் ஒரு மில்லியன் பிரதிகளுக்கு மேல் விற்றது. தனிப்பாடலான “ஸ்பின்னிங் அரௌண்ட்” பத்து வருடங்களில் அவரது முதல் பிரிட்டிஷ் முதல் தரத்தை எட்டியது மற்றும் அதனுடனான படத்தில் மினாக் வெளிப்படையாகத் தெரியும் தங்க நிறத்திலான கவர்ச்சியான காலுறை அணிந்து தோன்றினார். இது “சொந்த பாணி”யாக கருதப்படத் தொடங்கியது. அவரது இரண்டாவது தனிப்பாடலான, “ஆண் எ நைட் லைக் திஸ்” ஆஸ்திரேலியாவில் முதல் இடத்தையும், யூகேவில் இரண்டாம் இடத்தையும் பிடித்தது. “கிட்ஸ்” என்ற ராபி வில்லியம்ஸ் உடனான ஜோடிப் பாடல், வில்லியம்ஸின் தொகுப்பான சிங் வென் யூ ஆர் வின்னிங் என்பதிலும் சேர்க்கப்பட்டது மற்றும் யூகேவில் அது இரண்டாம் இடத்தைப் பிடித்தது.